Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: tevékenységének feltárásáról és az Állambiztonsági Szolgálatok Történeti Levéltára létrehozásáról szóló 2003. évi III. törvény 5. §-ának kutatásra vonatkozó szabályai szerint nem kell anonimizálni azokat az adatokat, amelyek a közszereplõ hivatásos alkalmazott, a közszereplõ operatív kapcsolat és a közszereplõ hálózati személyek azonosításához szükségesek. A nem
Paragraph Index: 623

tevékenységének feltárásáról és az Állambiztonsági Szolgálatok Történeti Levéltára létrehozásáról szóló 2003. évi III. törvény 5. §-ának kutatásra vonatkozó szabályai szerint nem kell anonimizálni azokat az adatokat, amelyek a közszereplõ hivatásos alkalmazott, a közszereplõ operatív kapcsolat és a közszereplõ hálózati személyek azonosításához szükségesek. A nem anonimizált adatokat bárki nyilvánosságra hozhatja. Közszereplõ a hivatkozott törvény értelmezésében az a személy, aki közhatalmat gyakorol, gyakorolt vagy közhatalom gyakorlásával járó tisztségre jelölték, illetve aki a politikai közvéleményt feladatszerûen alakítja vagy alakította. (268/K/2005) Bíróságok A bíróságokkal kapcsolatos ügyek körében kiemelt figyelmet érdemel, hogy az adatvédelmi biztos két ízben is konzultációt kezdeményezett az igazságügy-miniszterrel, mert az állampolgári indítványra folytatott vizsgálatok a jogi szabályozás hiányosságaira világítottak rá. Az egyik ügy a fizetési meghagyás végrehajtásához szükséges adatszolgáltatást érinti, melyben a beadványozó – a kártérítési követelés jogosultja – arra hívta fel az adatvédelmi biztos figyelmét, hogy bizonyos személyes adatok hiányában a jogerõre emelkedett fizetési meghagyás végrehajtása nem lehetséges. Az ügyben jogszabály-módosítást kezdeményezett a biztos.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes